Γεγονότα Ιουνίου 2021

Γεγονότα το 2021 : Ιανουάριος • Φεβρουάριος • Μάρτιος • Απρίλιος • Μάιος • Ιούνιος • Ιούλιος • Αύγουστος • Σεπτέμβριος • Οκτώβριος • Νοέμβριος • Δεκέμβριος Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Ιούνιο του 2021, συνοδευόμενα από τις πηγές μέσω των οποίων μεταδόθηκαν.

 Πόλεμος και επιθέσεις Στην Ουγκάντα τέσσερις ένοπλοι πάνω σε αυτοκίνητο ανοίγουν πυρ εναντίον αυτοκινητοπομπής που μεταφέρει τον υπουργό Μεταφορών Κατούμπα Γουαμάλα, τραυματίζοντάς τον και σκοτώνοντας την κόρη του και τον οδηγό του. (DW)Υγεία και περιβάλλον Πανδημία COVID-19 Η Μαλαισία ξεκινά την πρώτη φάση του απαγορευτικού διάρκειας 14 ημερών λόγω της έξαρσης στα κρούσματα της COVID-19 από τον Απρίλιο. (Malay Mail) Η Κίνα ανακοινώνει το πρώτο κρούσμα της γρίπης των πτηνών σε άνθρωπο. (Reuters) Τέχνες και πολιτισμός Η φιλανδική πόλη Ούλου επιλέγεται ως Πολιτιστική Πρωτεύουσα της Ευρώπης για το 2026. (Yle Uutiset)Καταστροφές και δυστυχήματα Η τροπική καταιγίδα Τσόι-Ουάν πλήττει τις κεντρικές και νότιες Φιλιππίνες, αφήνοντας τουλάχιστον 3 νεκρούς. (The Washington Post) Αρχειοθετήθηκε 2021-06-03 στο Wayback Machine.Πολιτική και εκλογές Πολιτική του Ισραήλ Ο αρχηγός του αραβικού κόμματος Ηνωμένη Αραβική Λίστα Μανσούρ Αμπάς συμφωνεί στη συμμετοχή του σε μια κυβέρνηση συνασπισμού. Για πρώτη φορά στην ισραηλινή ιστορία ένα αραβικό κόμμα θα είναι μέρος ενός κυβερνώντος συνασπισμού. (Al Jazeera English) Ισραηλινή προεδρική εκλογή 2021 Η Κνέσετ εκλέγει τον Ισαάκ Χέρτζογκ ως τον 11ο πρόεδρο του Ισραήλ. (The Washington Post) Αρχειοθετήθηκε 2021-06-03 στο Wayback Machine.Επιστήμη και τεχνολογία Η NASA ανακοινώνει την επιλογή δύο νεών αποστολών προς την Αφροδίτη. Είναι οι: VERITAS και DAVINCI+, οι οποίες θα εκτοξευτούν μεταξύ 2028 και 2030. Θα είναι το πρώτο αμερικανικό διαστημικό σκάφος που εκτοξεύεται προς την Αφροδίτη από το 1989. Οι αποστολές θα επικεντρωθούν κυρίως στη χαρτογράφηση της Αφροδίτης. (Reuters) (NPR) Πόλεμος και επιθέσεις Στη Νιγηρία 88 άτομα σκοτώνονται σε επιθέσεις που σημειώνονται σε οκτώ χωριά στην πολιτεία Κέμπι της Νιγηρίας. (CNN International)Διεθνείς σχέσεις Ο Πάπας Φραγκίσκος διορίζει τον αρχιεπίσκοπο Αδόλφο Τίτο Γιλάνα ως το νέο αποστολικό νούντσιο στο Ισραήλ και την Κύπρο (Vatican News) Οικονομία Ο Νιγηριανός υπουργός Πληροφοριών Λάι Μοχάμεντ ανακοινώνει ότι η κυβέρνηση διακόπτει επ' αόριστον τη λειτουργία του Twitter στη χώρα, δύο ημέρες μετά τον προσωρινό αποκλεισμό του προέδρου Μουχαμάντου Μπουχάρι από το Twitter επειδή είχε δημοσιεύσει έννα εμπρηστικό tweet με αποδέκτες τα άτομα που συνελήφθησαν για πρόσφατες εμπρηστικές επιθέσεις σε κτήρια της Νιγηρίας. (Al Jazeera English) Πόλεμος και επιθέσεις Τουλάχιστον 160 άτομα σκοτώνονται σε επίθεση εξτρεμιστών ισλαμιστών στη Σολχάν της επαρχίας Γιαγκά στη βορειοανατολική Μπουρκίνα Φάσο. Πρόκειται για την τρομοκρατική επίθεση με τους περισσότερους νεκρούς στην ιστορία της χώρας. Λίγες ώρες πριν, σε επίθεση στην Τανταριάτ σκοτώθηκαν 13 πολίτες και ένας στρατιώτης της Μπουρκίνα Φάσο. (BBC News) Σε επίθεση με ρουκέτα κοντά σε πρατήριο καυσίμων στην πόλη Μαρίμπ της Υεμένης σκοτώνονται 17 άτομα και τραυματίζονται άλλα 5. Για την επίθεση φέρονται ως δράστες οι Χούθι, οι οποίοι όμως δεν αναλαμβάνουν την ευθύνη. (Al Jazeera English) Σε επίθεση της τουρκικής πολεμικής αεροπορίας σε προσφυγικό στρατόπεδο στο βόρειο Ιράκ σκοτώνονται τρία άτομα και πολλά άλλα τραυματίζονται.(Reuters) Οικονομία και επιχειρήσεις Οι υπουργοί Οικονομικών από την Ομάδα των Επτά συμφωνούν, στη διάρκεια σύσκεψης στο Λονδίνο, να δεσμευτούν για έναν ελάχιστο παγκόσμιο φόρο που αφορά τους φορολογικούς παραδείσους. (Philippine Daily Inquirer)Καταστροφές και δυστυχήματα Από την κατάρρευση ανθρακωρυχείου και τις επακόουθες πλημμύρες στο δήμο Μουσκίς της Κοαουίλα στο Μεξικό παγιδεύονται 7 εργάτες. (Sky News) Πόλεμος και επιθέσεις Τέεσερα άτομα σκοτώνονται και άλλο ένα τραυματίζονται στο Λονδίνο του Οντάριο στον Κανδά όταν ένας άντρας πέφτει με το φορτηγό του πάνω σε οικογένεια Μουσουλμάνων από το Πακιστάν. Ο δράστης συλλαμβάνεται. (Al Jazeera English) (CBC News)Υγεία και περιβάλλον Πανδημία COVID-19 Τα Φίτζι ανακοινώνουν ένα ρεκόρ νέων κρουσμάτων COVID-19, με 83 νέα τις τελευταίες 24 ώρες. Ο συνολικός αριθμός των επιβεβαιωμένων περιπτώσεων ανέρχεται στις 604. (RNZ)Νόμος και έγκλημα Έξι άτομα σκοτώνονται και άλλα 14 τραυματίζονται σε επίθεση ενός 25χρονου με μαχαίρι σε εμπορικό πεζόδρομο στην Ανκίν της ανατολικής Κίνας στην επαρχία Ανχούι. (South China Morning Post)Πολιτική και εκλογές Κρατιδιακές εκλογές στη Σαξονία-Άνχαλτ 2021 Οι ψηφοφόροι στο κρατίδιο Σαξονία-Άνχαλτ προσέρχονται στις κάλπες για να εκλέξουν το νέο τοπικό κοινοβούλιο (Landtag). Πρόκειται για τις τελευταίες εκλογές πριν τη διεξαγωγή των ομοσπονδιακών εκλογών. (Electomanía) (Reuters) Σε μία αναπάντεχη νίκη, το κόμμα CDU της καγκελαρίου Άνγκελα Μέρκελ κερδίζει καθαρή νίκη με ποσοστό 37% των ψήφων. Δεύτερη ήρθε η ακροδεξιά Εναλλακτική για τη Γερμανία, με ποσοστό 20,8%. (DW) Περουβιανές γενικές εκλογές 2021 Οι κάτοικοι του Περού ψηφίζουν για να εκλέξουν τον πρόεδρό τους. Ο αριστερός υποψήφιος Πέδρο Καστίγιο αντιμετωπίζει τη δεξιά Κέικο Φουχιμόρι, την κόρη του πρώην προέδρου Αλμπέρτο Φουχιμόρι. (Reuters) Βουλευτικές εκλογές στη Σομαλιλάνδη 2021 Το Εθνικό Εκλογικό Συμβούλιο της Σομαλιλάνδης ανακοινώνει ότι στις πρώτες βουλευτικές εκλογές από το 2005, τα κόμματα της αντιπολίτευσηςWaddani και Κόμμα Δικαιοσύνης και Ευημερίας κέρδισαν 31 και 21 έδρες αντίστοιχα, ενώ το κυβερνών Ειρήνη Κουλμίγιε, Ενότητα και Κόμμα Ανάπτυξης κέρδισε 30 έδρες. Τα κόμματα που κέρδισαν ανακοινώνουν ότι θα σχηματίσουν κυβέρνηση συνεργασίας. (Al Jazeera) Μεξικανικές βουλευτικές εκλογές 2021 Οι ψηφοφόροι στο Μεξικό εκλέγουν τα μέλη της Βουλής των Αντιπροσώπων. Σύμφωνα με τις προβλέψεις των αναλυτών, παρότι το κόμμα του προέδρου Μανουέλ Λόπες Ομπραδόρ Εθνικό Κίνημα Αναγέννησης θα χάσει έδρες, ο συνασπισμός του θα διατηρήσει την απόλυτη πλειοψηφία. Προεκλογικά, κατά τις τελευταίες 200 ημέρες, σκοτώθηκαν σε βίαια επεισόδια συνολικά 89 πολιτικοί, από τους οποίους οι 35 ήταν υποψήφιοι. (Al Jazeera)Αθλητισμός Στο γκολφ η 19χρονη Γιούκα Σάσο από τις Φιλιππίνες κερδίζουν το Αμερικανικό Όπεν γυναικών στο Σαν Φρανσίσκο της Καλιφόρνια. Είναι η πρώτη Φιλιππινέζα που κερδίζει σημαντικό τουρνουά γκολφ (CNN) CONCACAF Nations League 2019–20 Οι ΗΠΑ κερδίζουν το πρώτο CONCACAF Nations League, νικώντας το Μεξικό στον τελικό με σκορ 3–2 στην παράταση. (ESPN) Πόλεμος και επιθέσεις Σε επίθεση κτηνοτρόφων Φουλάνι στην κοινότητα Οντουγκμπέχο της Αγκατού στην πολιτεία Μπενούε της Νιγηρίας σκοτώνονται 40 πολίτες.(Sahara Reporters)Διεθνείς σχέσεις Ο Αμπντουλά Σαχίντ, υπουργός Εξωτερικών των Μαλδίβων εκλέγεται ως ο 76ος πρόεδρος της Γενικής Συνέλευσης των Ηνωμένων Εθνών. (The Indian Express)Καταστροφές και δυστυχήματα Από τη σύγκρουση δύο επιβατικών αμαξοστοιχιών στην επαρχία Γκότκι του Σιντ, στο Πακιστάν, σκοτώνονται 50 άνθρωποι και τραυματίζονται γύρω στους 120 άλλοι. (BBC) Από φωτιά σε εργοστάσιο χημικών στην Πούνε της Μαχαράστρα στην Ινδία σκοτώνονται τουλάχιστον 18 άνθρωποι. (BBC News)Υγεία και περιβάλλον Πανδημία COVID-19 Η Ισπανία ανοίγει ξανά τα σύνορά της για τους ταξιδιώτες από το εξωτερικό που έχουν εμβολιαστεί κατά της COVID-19. (El Pais) Στην Ουγκάντα ο πρόεδρος Γιουέρι Μουσέβενι επιβάλλει ξανά απαγορευτικό που συμπεριλαμβάνει το κλείσιμο όλων των εκπαιδευτικών ιδρυμάτων, των εβδομαδιαίων υπαίθριων αγορών, ταξιδιωτικούς περιορισμούς και τη διακοπή των θρησκευτικών λειτουργιών έπειτα από την αύξηση στα κρούσματα της COVID-19. (U.S. News and World Report)Διεθνείς σχέσεις Η Ρωσία αποχωρεί επίσημα από τη Συνθήκη των Ανοιχτών Ουρανών. (Reuters on MSN)Νόμος και έγκλημα Ο Ρώσος ακτιβιστής Αλεξέι Ναβάλνι επιστρέφει στη φυλακή, έχοντας αναρρώσει πλήρως μετά την απεργία πείνας. (DW)Πολιτική και εκλογές Ο Ασιμί Γκοϊτά ορκίζεται πρόεδρος του Μάλι έπειτα από το πρόσφατο στρατιωτικό πραξικόπημα, το οποίο ήταν ένα "πραξικόπημα πάνω σε ένα άλλο πραξικόπημα" με τον ίδιο τον Γκοϊτά, ο οποίος κατέλαβε την εξουσία με πραξικόπημα το 2020, να προβαίνει σε ένα ακόμα πραξικόπημα και να συλλαμβάνει τους ηγέτες που ανέλαβαν τη διακυβέρνηση της χώρας έπειτα από το πραξικόπημα του 2020. (DW) Τέχνες και κουλτούρα Ένα χρυσό αμερικανικό νόμισμα του 1933, του οποίου ιδιοκτήτης υπήρξε κάποτε ο βασιλιάς Φαρούκ της Αιγύπτου, πωλείται σε δημοπρασία στη Νέα Υόρκη αντί του ποσού των 18,9 εκατ. δολαρίων ΗΠΑ και γίνεται το πιο ακριβό κέρμα που έχει πουληθεί ποτέ στα χρονικά. (BBC News)Καταστροφές και δυστυχήματα Ο αριθμός των νεκρών από το χθεσινό σιδηροδρομικό δυστύχημα στο Γκότκι του Πακιστάν ανέρχεται στα 65 άτομα. (Associated Press)Νόμος και έγκλημα Συλλαμβάνονται δύο άντρες επειδή σκαμπίλισαν τον πρόεδρο της Γαλλίας Εμμανουέλ Μακρόν στη διάρκεια επίσκεψής του στην [Τεν Λ' Ερμιτάζ της Drôme στο Auvergne-Rhône-Alpes της Γαλλίας. (BBC News) Οικονομία και επιχειρήσεις Το Ελ Σαλβαδόρ γίνεται η πρώτη χώρα στον κόσμο που δέχεται Bitcoin για νόμιμη χρήση ως νομίσματα, έπειτα από τη θετική ψήφο της Νομοθετικής Συνέλευσης με 62–22 που ενέκρινε το νομοσχέδιο που προώθησε ο πρόεδρος Ναγίμπ Μπουκέλε για το κρυπτονόμισμα. (MercoPress)Καταστροφές και δυστυχήματα Εννέα άτομα σκοτώνονται και άλλα οκτώ τραυματίζονται έπειτα από την κατάρρευση ενός πενταώροφου υπό κατεδάφιση κτηρίου στην Γκουανγιού της Νότιας Κορέας. Το κτήριο έπεσε πάνω σε λεωφορείο. (CNA)Πολιτική και εκλογές Μογγολικές προεδρικές εκλογές 2021 Οι Μογγόλοι προσέρχονται στις κάλπες για την εκλογή του νέου προέδρου. (Al Jazeera English) Οικονομία και επιχειρήσεις Ο Διεθνής Οργανισμός Εργασίας και η UNICEF σε έκθεσή τους αναφέρουν ότι γύρω στα 160 εκατομμύρια παιδιών, περισσότερα από τα μισά από οποία είναι σε ηλικία 7-11 ετών, εργάζονται παράνομα, στο υψηλότερο ποσοστό εδώ και 20 χρόνια. Σύμφωνα με την έκθεση για την αύξηση των ρυθμών παιδικής εργασίας αλλά και των ωρών εργασίας ευθύνεται η πανδημία COVID-19. (NPR)Καταστροφές και δυστυχήματα Από τη συντριβή ενός βιρμανικού στρατιωτικού αεροσκάφους κοντά στη Μανταλάι της Μιανμάρ σκοτώνονται 12 άτομα. (Al Jazeera)Υγεία και περιβάλλον Πανδημία COVID-19 Η Κύπρος αίρει την απαγόρευση κυκλοφορίας και επαναλειτουργεί τα νυχτερινά κέντρα έπειτα από 15 μήνες. (TheMayor.eu)Διεθνείς σχέσεις O Αμερικανός πρόεδρος Τζο Μπάιντεν και ο πρωθυπουργός του Ηνωμένου Βασίλειου Μπόρις Τζόνσον συναντώνται μία ημέρα πριν την έναρξη της συνόδου κορυφής των G7 και υπογράφουν τον Νέο Καταστατικό Χάρτη του Ατλαντικού, μία αναθεωρημένη έκδοση του αρχικού καταστατικού του 1941 που είχε υπογραφεί κατά τον Δεύτερο Παγκόσμιο Πόλεμο. (NPR)Πολιτική και εκλογές Παραιτείται σύσσωμη η κυβέρνηση της Κεντροαφρικανικής Δημοκρατίας, συμπεριλαμβανομένου του πρωθυπουργού Φιρμέν Νγκρεμπαντά, έπειτα από την αποχώρηση 160 Γάλλων στρατιωτών από τη χώρα νωρίτερα αυτήν την εβδομάδα. (Al Jazeera)Επιστήμη και τεχνολογία Σημειώνεται μια ετήσια ηλιακή έκλειψη που διαρκεί ως και 3 λεπτά και 51 δεύτερα και είναι ορατή από τον κεντρικό και ανατολικό Καναδά, τμήματα της Αρκτικής και της ρωσικής Άπω Ανατολής. Το φαινόμενο είναι ορατό μερικά από παρατηρητές στη βορειοανατολική Βόρεια Αμερική, σε τμήματα της Ευρώπης και της Αφρικής. (Space.com) Διεθνείς σχέσεις Η Αλβανία, η Βραζιλία, η Γκαμπόν, η Γκάνα και τα Ενωμένα Αραβικά Εμιράτα εκλέγονται μη μόνιμα μέλη του Συμβουλίου Ασφαλείας των Ηνωμένων Εθνών για την περίοδο 2022–2023. (Reuters) Ανοίγει τις εργασίες της στην Κορνουάλη της Αγγλίας η 47η σύνοδος κορυφής των G7, οι εργασίες της οποίας θα διαρκέσουν ως τις 13 Ιουνίου. (CNBC)Αθλητισμός Αρχίζει η διοργάνωση ΟΥΕΦΑ Euro 2020 με τον εναρκτήριο αγώνα, στον οποίο η Ιταλία κερδίζει με 3-0 στη Ρώμη την Τουρκία. (BBC Sport) Υγεία και περιβάλλον Πανδημία COVID-19 Ο συνολικός αριθμός των κρουσμάτων COVID-19 διεθνώς υπερβαίνει τα 175 εκατομμύρια. (Voice of America) Για δεύτερη συνεχή χρονιά η Σαουδική Αραβία απαγορεύει στους ταξιδιώτες από το εξωτερικό να συμμετάσχουν στο Χατζ και επιτρέπει μόνο εντόπιους προσκυνητές και μόνο άτομα ηλικίας από 18 ως 65 που έχουν κάνει το εμβόλιο κατά της COVID-19 και δεν υποφέρουν από κάποια χρόνια πάθηση. Επίσης, ορίζεται ανώτατος αριθμός συμμετεχόντων στις 60.000. (Reuters)Αθλητισμός ΟΥΕΦΑ Euro 2020 Ο αγώνας μεταξύ Δανίας και Φινλανδίας στην Κοπεγχάγη διακόπτεται μετά την κατάρρευση του Δανού παίκτη Κρίστιαν Έρικσεν στο γήπεδο κατά τη διάρκεια του πρώτου ημιχρόνου. Η ΟΥΕΦΑ αναφέρει ότι η κατάσταση της υγείας του ποδοσφαιριστή είναι σταθερή. (Al Jazeera) Στην αντισφαίριση η Τσέχα Μπάρμπορα Κρεϊτσίκοβα νικά τη Ρωσίδα Αναστάσια Παβλιουτσένκοβα και κερδίζει το μονό του Ρολάν Γκαρός γυναικών για το 2021, που είναι και ο πρώτος της τίτλος Γκραν Σλαμ. (ABS-CBN News and Current Affairs) Καταστροφές και δυστυχήματα Έντεκα άτομα σκοτώνονται και άλλα 37 τραυματίζονται σοβαρά από έκρηξη αερίου στον νομό Τσανγκουάν της Σιγιάν στην επαρχία Χουμπέι της Κίνας. (CNN International)Νόμος και έγκλημα Τρία άτομα σκοτώνονται από πυρά ενόπλου σε πάρκο στην Αρντέα της Ιταλίας. Ο δράστης έχει ψυχολογικά προβλήματα. (KFGO)Πολιτική και εκλογές Ελβετικά δημοψηφίσματα 2021 Οι ψηφοφόροι στην Ελβετία προσέρχονται στις κάλπες για να αποφασίσουν για δύο λαϊκές πρωτοβουλίες και τρία συμβουλευτικά δημοψηφίσματα αναφορικά με την αντιμετώπιση της πανδημίας COVID-19, τα αστυνομικά μέτρα κατά της τρομοκρατίας, την υπάρχουσα πολιτική για τη φορολογία των εκπομπών άνθρακα και τη δυνατότητα να απαγορευτεί η χρήση συνθετικών ζιζανιοκτόνων. (The Australian) Το Κοινοβούλιο του Ισραήλ υπερψηφίζει τη νέα κυβέρνηση συνασπισμού, τερματίζοντας την 12χρονη συνεχή διακυβέρνηση από τον Μπενιαμίν Νετανιάχου. Νέος πρωθυπουργός του Ισραήλ αναλαμβάνει ο Ναφτάλι Μπένετ. (Reuters) Διαδηλωτές κατά του Νετανιάχου κατακλύζουν την πλατεία Ραμπίν στο Τελ Αβίβ για να πανηγυρίσουν την ανατροπή του. (The Jerusalem Post) Υγεία και περιβάλλον Πανδημία COVID-19 Ο Βρετανός πρωθυπουργός Μπόρις Τζόνσον ανακοινώνει ότι θα καθυστερήσει η τελική άρση των μέτρων κατά της πανδημίας ως 4 εβδομάδες στην Αγγλία λόγω της αύξησης στα κρούσματα της μετάλλαξης Lineage B.1.617 τύπου Δέλτα. Η καθυστέρηση θα είναι ως τουλάχιστον στις 19 Ιουλίου. (The Washington Post) Τα Φίτζι ανακοινώνουν 89 νέα κρούσματα της COVID-19 κατά τις τελευταίες 24 ώρες. (RNZ International) Πόλεμος και επιθέσεις Σομαλικός εμφύλιος πόλεμος: Σε βομβιστική επίθεση αυτοκτονίας σε στρατόπεδο νεοσυλλέκτων στη Μογκαντίσου σκοτώνονται 15 άτομα και τραυματίζονται πολλά άλλα. Είναι η πλέον θανατηφόρα επίθεση στην πρωτεύουσα της Σομαλίας από τον Δεκέμβριο του2019. (Al Jazeera English) Υγεία και περιβάλλον Πανδημία COVID-19 Το Ισραήλ αίρει την υποχρεωτική χρήση μάσκας σε εσωτερικούς χώρους με εξαίρεση όσες και όσους δεν έχουν εμβολιαστεί και για άτομα που πρέπει να μπουν σε καραντίνα, καθώς ο αριθμός των νέων κρουσμάτων συνεχίζει να μειώνεται. (Ynetnews) (The Times of Israel) Η Γαλλία αρχίζει τους εμβολιασμούς των παιδιών ηλικίας 12-18 ετών με τη χρήση ειδικών βελονών μικρού μεγέθους, προκειμένου να πετύχει την ανοσία της αγέλης. (The Independent) Η Σλοβενία τερματιζει την οκτάμηνη κατάσταση έκτακτης ανάγκης, με τα πολιτιστικά και αθλητικά κέντρα να ανοίγουν ξανά με χωρητικότητα 75% για εμβολιασμένους, άτομα που δίνουν αρνητικό τεστ και όσες και όσους έχουν αναρρώσει από COVID-19. (U.S. News & World Report) Οι θάνατοι από COVID-19 στις ΗΠΑ ξεπερνούν τις 600.000. (Voice of America) (Associated Press)Πολιτική και εκλογές Περουβιανές γενικές εκλογές 2021 Ο υποψήφιος του αριστερού κόμματος Ελεύθερο Περού Πέδρο Καστίγιο κηρύσσει τη νίκη του στις προεδρικές εκλογές, με τα τελικά αποτελέσματα να τον θέλουν μπροστά από την αντίπαλό του, τη δεξιά Κέικο Φουτζιμόρι, με διαφορά 44.058 ψήφων. (Reuters)Αθλητισμός UEFA Euro 2020 Ο Πορτογάλος ποδοσφαιριστής Κριστιάνο Ρονάλντο γίνεται ο παίκτης με τα περισσότερα τέρματα στην ιστορία του ευρωπαϊκού πρωταθλήματος, όταν πετυχαίνει το 10ο και το 11ο τέρμα του στον αγώνα με την Ουγγαρία. Επίσης, γίνεται ο πρώτος παίκτης που πετυχαίνει γκολ σε 5 διαφορετικές διοργανώσεις του Euro.(ESPN) Πόλεμος και επιθέσεις Το Ισραήλ επαναλαμβάνει τις αεροπορικές επιθέσεις στη Χαν Γιουνίς και στην πόλη της Γάζας σε απάντηση στα φλεγόμενα αερόστατα που εκτοξεύτηκαν από την παλαιστινιακή πλευρά. Η εκεχειρία τίθεται σε κίνδυνο. (Middle East Eye) (Times of Israel)Τέχνες και κουλτούρα Η Βουλή των Αντιπροσώπων των ΗΠΑ αποφασίζει με ψήφους 415–14 να κηρύξει την 15η Ιουνίου ως ομοσπονδιακή αργία. Χθες η απόφαση εγκρίθηκε και από τη Γερουσία των ΗΠΑ. (NBC News)Υγεία και περιβάλλον Πανδημία COVID-19 Η κυβέρνηση της Ανδόρρας αίρει την υποχρεωτική χρήση μάσκας στην ύπαιθρο και για όσα άτομα εμβολιάστηκαν. (Diari d'Andorra) Η Βόρεια Μακεδονία αίρει την απαγόρευση κυκλοφορίας και επιτρέπει την τέλεση γάμων, συναυλιών και πολιτιστικών εκδηλώσεων με χωρητικότητα 50%. (Xinhuanet) Οι θάνατοι από COVID-19 στις Μαλδίβες υπερβαίνουν τους 200. (Raajje) Τέχνες και κουλτούρα Ο πρόεδρος των ΗΠΑ Τζο Μπάιντεν υπογράφει το νόμο με τον οποίο καθιερώνεται ως ομοσπονδιακή αργία η 17η Ιουνίου. (CBS News)Υγεία και περιβάλλον Πανδημία COVID-19 Στη Ζάμπια η κυβέρνηση κλείνει τα σχολεία για 21 ημέρες και διακόπτει την προεκλογική εκστρατεία για τις εκλογές του Αυγούστου, λόγω της αύξησης των κρουσμάτων COVID-19 στη χώρα. Επίσης, οι συναθροίσεις σε θρησκευτικούς χώρους όπως ναοί θα γίνονται μόνο δύο φορές την εβδομάδα και μόνο για μία ώρα την ημέρα. (Europa Press)Πολιτική και εκλογές Στην επαναληπτική εκλογή στην εκλογική περιφέρεια Τσέσαμ και Άμερσαμ στο Ηνωμένο Βασίλειο για πρώτη φορά την έδρα κερδίζουν οι Φιλελεύθεροι Δημοκράτες, με το Συντηρητικό Κόμμα να χάνει την εν λόγω έδρα για πρώτη φορά στην ιστορία.(The Guardian)Επιστήμη και τεχνολογία Η Κίνα εκτοξεύει το διαστημικό σκάφος Σεντζού 12 που μεταφέρει τρεις αστροναύτες στην πρώτη τους πτήση προς το Τιανχέ (το επιχειρησιακό τμήμα του διαστημικού σταθμού). (El País)Νόμος και έγκλημα Στο επονομαζόμενο και "έγκλημα στα Γλυκά Νερά", εξιχνιάζεται η δολοφονία μιας 20χρονης Βρετανίδας από τον 33χρονο σύζυγό της, με την ομολογία του ίδιου στην αστυνομία, έπειτα από μερικές εβδομάδες. Η δολοφονία διαπράχθηκε στη μεζονέτα του ζευγαριού, όπου βρέθηκε νεκρή η Αγγλίδα, στις 11 Μαΐου και απέκτησε διεθνή κάλυψη.(iefimerida.gr) Καταστροφές και δυστυχήματα Από την κατάρρευση ενός υπό κατασκευή σχολικού κτηρίου σκοτώνονται 5 οικοδόμοι και άλλοι εννέα τραυματίζονται στη βελγική πόλη Αμβέρσα. (BBC) Τουλάχιστον 17 εργάτες σε ορυχείο σκοτώνονται και άλλοι 14 τραυματίζονται όταν το λεωφορείο που τους οδηγεί στην εργασία πέφτει μέσα σε χαράδρα στο Αγιακούτσο του Περού. (La Vanguardia)Νόμος και έγκλημα Οδηγός εμβολίζει με το φορτηγό του εσκεμμένα ένα πλήθος εργατών που διαμαρτύρονταν έξω από ένα σούπερ μάρκετ Lidl στην ιταλική πόλη Νοβάρα, με αποτέλεσμα 1 νεκρό εργάτη και άλλους δύο τραυματίες. (Fanpage)Πολιτική και εκλογές Ιρανικές προεδρικές εκλογές 2021 Οι Ιρανοί ψηφοφόροι προσέρχονται στις κάλπες για να εκλέξουν το διάδοχο του σημερινού προέδρου Χασάν Ρουχανί. Ο υπερσυντηρητικός ανώτατος δικαστής Εμπραχίμ Ραΐσι προβλέπεται να κερδίσει τις εκλογές. Η αντιπολίτευση μποϊκοτάρει την εκλογή. (BBC) Η Γενική Συνέλευση των Ηνωμένων Εθνών επανεκλέγει τον σημερινό Γενικό Γραμματέα των Ηνωμένων Εθνών Αντόνιο Γκουτέρες για μια δεύτερη θητεία, η οποία θα αρχίσει τον Ιανουάριο του 2022. (Reuters) Το κοινοβούλιο του Μαυροβουνίου με ψήφους 43 προς 27 αποφασίζει να απολύσει τον υπουργό Δικαιοσύνης Βλαντιμίρ Λεποσάβιτς επειδή αμφισβήτησε τον αριθμό των νεκρών στη Σφαγή της Σρεμπρένιτσα. Στη συνέχεια οι βουλευτές ενέκριναν με ψήφους 55–19 ένα ψήφισμα που καταδικάζει την άρνηση της γενοκτονίας στη Βοσνία, απαγορεύοντας την άρνηση αναγνώρισής της και θεσμοθετώντας μία ημέρα μνήμης για τα θύματα της σφαγής στη Σρεμπρένιτσα.(Al Jazeera) Πόλεμος και επιθέσεις Στον Πόλεμο του Αφγανιστάν, ο πρόεδρος Ασράφ Γκάνι διορίζει ως υπουργό Άμυνας τον Μπισμιλά Χαν Μοχαμάντι και Εσωτερικών τον Αμπντούλ Σατάρ Μιρζακουάλ. Η κατάσταση στην ασιατική χώρα χειροτερεύει στο θέμα της ασφάλειας, καθώς αποσύρονται οι ξένες δυνάμεις και οι Ταλιμπάν κερδίζουν εδάφη, έχοντας καταλάβει έξι ακόμα επαρχίες. (DW)Υγεία και περιβάλλον Πανδημία COVID-19 Οι θάνατοι από COVID-19 στη Βραζιλία ξεπερνούν τις 500.000. Η χώρα γίνεται η δεύτερη μετά τις ΗΠΑ που πετυχαίνει αυτό το αρνητικό ρεκόρ.(DW) Καταστροφές και δυστυχήματα Δεκατρείς άνθρωποι σκοτώνονται στην Αλαμπάμα των ΗΠΑ, κατά τη διάρκεια της καταιγίδας Κλοντέτ. Δέκα από τα θύματα, εννέα από τα οποία ήταν παιδιά, πεθαίνουν σε ένα φρικτό δυστύχημα με 17 οχήματα. ("USA Today")Υγεία και περιβάλλον Πανδημία COVID-19 Η Γαλλία αίρει τη νυχτερινή απαγόρευση κυκλοφορίας λόγω της βελτίωσης της κατάστασης με την COVID-19 στη χώρα.(SortiraParis)Νόμος και έγκλημα Βέλγοι αξιωματούχοι αναφέρουν ότι ένας 46χρονος ακροδεξιός στρατιώτης, ονόματι Γιούργκεν Κόνιγκς, ο οποίος είχε προβεί σε απειλές εναντίον διαφόρων πολιτικών και ιολόγων, βρέθηκε νεκρός στο Εθνικό Πάρκο Χόγκε Κέμπεν κοντά στο ολλανδικά σύνορα. (BBC) Η Γερμανία απαγορεύει τη σημαία της Χαμάς μετά τη χρήση της κατά τις διαδηλώσεις για την κρίση Ισραήλ-Παλαιστίνης του 2021. (Hamodia)Πολιτική και εκλογές Αρμενικές βουλευτικές εκλογές 2021 Στις πρόωρες βουλευτικές εκλογές που διεξάγονται στην Αρμενία η Πολιτική Σύμβαση του πρωθυπουργού Νικόλ Πασινιάν κερδίζει την πλειοψηφία των εδρών στην Εθνοσυνέλευσης, αλλά 16 λιγότερες από το 2018. (Reuters ) Γαλλικές περιφερειακές εκλογές 2021 Σε μια σειρά εκλογών που θεωρούνται σημαντικές για τις προεδρικές εκλογές του επόμενου έτους, οι δημοσκοπήσεις έξω από τα εκλογικά τμήματα δείχνουν ότι τα αριστερά κόμματα και οι δεξιοί - Ρεπουμπλικανοί- είναι οι κυριότεροι νικητές, κερδίζοντας 34% και 29% των συνολικών ψήφων αντίστοιχα. Ο ακροδεξιός Εθνικός Συναγερμός και το κυβερνών κεντρώο La République En Marche! σημειώνουν απογοητευτικά αποτελέσματα, με το πρώτο να λαμβάνει το 19% των συνολικών ψήφων, και το τελευταίο να λαμβάνει μόνο το 10,9% και να μην πληροί τις προϋποθέσεις τον δεύτερο γύρο σε ορισμένες περιφέρειες. ( Politico.eu )Αθλητισμός Στο γκολφ ο Τζον Ραμ κερδίζει το 121ο Αμερικανικό Όπεν και γίνεται ο πρώτος Ισπανός πρωταθλητής. (Reuters) Διεθνείς σχέσεις Οι ΗΠΑ, ο Καναδάς και το Ηνωμένο Βασίλειο επιβάλλουν κυρώσεις εναντίον της Λευκορωσίας, επειδή τον περασμένο μήνα διέκοψε την πτήση ενός αεροσκάφους της Ryanair, προκειμένου να συλλάβει τον ακτιβιστή της αντιπολίτευσης Ρομάν Προτάσεβιτς. (Business Insider) Αρχειοθετήθηκε 2021-06-28 στο Wayback Machine.Πολιτική και εκλογές Καταρρέει η κυβέρνηση του πρωθυπουργού της Σουηδίας Στέφαν Λεβέν έπειτα από πρόταση δυσπιστίας που ενέκρινε το Riksdag. Ο Λεβέν έχει μία εβδομάδα να παραιτηθεί ή να προκηρύξει πρόωρες εκλογές. (CNN) Αιθιοπικές γενικές εκλογές 2021 Στην Αιθιοπία οι ψηφοφόροι προσέρχονται στις κάλπες για να εκλέξουν τη νέα σύνοδο της Βουλής έπειτα από μήνες καθυστερήσεων. Οι εκλογές πραγματοποιούνται εν μέσω πολλών προβλημάτων που επηρεάζουν τη χώρα, όπως η Πανδημία COVID-19, η επιδείνωση των συνθηκών στην Περιφέρεια Τιγκράι που προκλήθηκε από τον Πόλεμο στο Τιγκράι, και η φυλάκιση πολλών προσωπικοτήτων της αντιπολίτευσης. (CNN)Αθλητισμός Η Οργανωτική Επιτροπή Τόκιο των Ολυμπιακών και Παραολυμπιακών Αγώνων ανακοινώνει ότι θα επιτρέψει τους θεατές στους Θερινούς Ολυμπιακούς Αγώνες του 2020 με ανώτατο όριο 50% σε χώρους και έως και 10.000 άτομα. Ωστόσο, οι θαυμαστές θα είναι περιορισμένοι σε περίπτωση κατάστασης έκτακτης ανάγκης ή οποιουσδήποτε άλλους περιορισμούς για τον περιορισμό της εξάπλωσης του COVID-19. (CNN) Η αρσιβαρίστρια Λόρελ Χούμπαρντ από τη Νέα Ζηλανδία γίνεται η πρώτη διαφυλική αθλήτρια που επιλέχθηκε να αγωνιστεί στους Ολυμπιακούς Αγώνες, όπως ανακοινώνει η Ολυμπιακή Επιτροπή της Νέας Ζηλανδίας επιλέγεται να αγωνιστεί στους Ολυμπιακούς Αγώνες του Τόκιο στο πλαίσιο της ομάδα άρσης βαρών γυναικών (BBC) Οικονομία Το Νότιο Σουδάν παράγει επίσημα ξανά αργό πετρέλαιο έπειτα από διάλειμμα 7 ετών. (The Nation)Νόμος και έγκλημα Η κυβέρνηση της Ισπανίας απονέμει χάρη σε 9 φυλακισμένους Καταλανούς αυτονομιστές για το ρόλο τους στην αποτυχημένη ανακήρυξη της ανεξαρτησίας το 2017. (Euronews) Πόλεμος και επιθέσεις Γιατροί και νοσηλευτικό προσωπικό στην Περιφέρεια Τιγκράι αναφέρουν ότι περισσότεροι από 80πολίτες σκοτώθηκαν και δεκάδες άλλοι τραυματίστηκαν σε αεροπορική επίθεση που σημειώνεται σε πολυσύχναστη αγορά στο χωριό Τογκάγκα. Σύμφωνα με πληροφορίες, ο αιθιοπικός στρατός εμπόδισαν να φθάσουν στο χωριό μια συνοδεία ασθενοφόρων. (AP)Υγεία και περιβάλλον Πανδημία COVID-19 Η Ινδία ξεπερνά τα 30 εκατομμύρια κρούσματα COVID-19, καθιστώντας την τη δεύτερη χώρα που έφτασε σε αυτόν τον αριθμό μετά τις Ηνωμένες Πολιτείες. -101624415638420.html ("Hindustan Times")Διεθνείς σχέσεις Τα Ηνωμένα Έθνη εγκρίνουν με ψήφους 184-2 ένα ψήφισμα που τερματίζει το εμπάργκο εναντίον της Κούβας, με τις Ηνωμένες Πολιτείες και το Ισραήλ να είναι οι μόνες χώρες που ψηφίζουν αρνητικά. (Reuters)Νόμος και έγκλημα Ο Αμερικανός επιχειρηματίας Τζον ΜακΆφι βρίσκεται νεκρός στο κελί του Βαρκελώνη, που πιστεύεται ότι προκλήθηκε από αυτοκτονία αφού το Ισπανικό Ανώτατο Δικαστήριο ενέκρινε νωρίτερα την ίδια ημέρα το αίτημα να εκδοθεί κατηγορούμενος για φοροδιαφυγή. (Reuters) Πόλεμος και επιθέσεις Πόλεμος του Αφγανιστάν Ανακοινώνεται ότι γύρω στους 650 Αμερικανοί στρατιώτες θα παραμείνουν στο Αφγανιστάν για την ασφάλεια των εργαζομένων στην πρεσβεία των ΗΠΑ στην Καμπούλ έπειτα από την αποχώρηση του μεγαλύτερου μέρους των αμερικανικών στρατευμάτων από την ασιατική χώρα. (Politico)Καταστροφές και δυστυχήματα Από τη μερική κατάρρευση ενός κτηρίου 12 ορόφων στο Σέρφσαϊντ της Φλόριντα των ΗΠΑ σκοτώνονται 4 άτομα και άλλα 10 τραυματίζονται. Τουλάχιστον 159 άτομα αγνοούνται και σε εξέλιξη βρίσκονται οι έρευνες για τον εντοπισμό και τη διάσωσή τους. (NPR) Μία σπάνια καταιγίδα ενσκήπτει στη νοτιοανατολική Τσεχία προξενώντας μεγάλες καταστροφές. Το Χρούτσκι καταστρέφεται, σύμφωνα με το δήμαρχό του. Πέντε άτομα σκοτώνονται και άλλα 150 τραυματίζονται, ενώ στην περιοχή καταφτάνουν συνεργεία διάσωσης από τις γειτονικές χώρες (Αυστρία και Σλοβακία). (BBC)Υγεία και περιβάλλον Πανδημία COVID-19 Οι αρχές της Πορτογαλίας ανακοινώνουν ότι τα εστιατόρια και τα καταστήματα που δεν πωλούν τρόφιμα θα είναι κλειστά στις 3 και 30 μ.μ. τα Σαββατοκύριακα στη Λισαβόνα, την Αλμπουφέιρα και τη Σεσίμπρα, ενώ τα σούπερ μάρκετ και τα λοιπά καταστήματα τροφίμων θα κλείνουν στις 7 το απόγευμα τα Σαββατοκύριακα, στο πλαίσιο των μέτρων για τη μείωση της εξάπλωσης της COVID-19 στην περιοχή. (Bloomberg) (The Portugal News)Νόμος και έγκλημα Ανακοινώνεται η ανακάλυψη 751 ανώνυμων τάφων στο χώρο του σχολείου για Ινδιάνους στο Μαριέβαλ του Σασκάτσουαν στον Καναδά. Λίγες εβδομάδες πριν ανακαλύφθηκαν λείψανα 215 παιδιών σε παρόμοιο σχολείο στη Βρετανική Κολομβία. (BBC)Επιστήμη και τεχνολογία Microsoft Windows Η Microsoft ανακοινώνει τα Windows 11, το νέο λειτουργικό της σύστημα, που αντικαθιστούν τα Windows 10. (The Independent)Αθλητισμός Η UEFA ανακοινώνει την επικείμενη κατάργηση του εκτός έδρας τέρματος για όλες τις διοργανώσεις της UEFA από την αγωνιστική περίοδο 2021–22 και μετά. (Sky Sports) Πόλεμος και επιθέσεις Στη Γερμανία, τρία άτομα σκοτώνονται και άλλα επτά τραυματίζονται σε μαζική επίθεση με μαχαίρι στο Βίρτσμπουργκ της Βαυαρίας. Ο δράστης είναι Σομαλός και πυροβολείται από την αστυνομία, με αποτέλεσμα να συλληφθεί. (BBC)Καταστροφές και δυστυχήματα Στην Κίνα τουλάχιστον 18 άτομα σκοτώνονται και άλλα 16 τραυματίζονται από πυρκαγιά σε σχολή πολεμικών τεχνών στην κομητεία Τσετσένγκ της Χενάν. Τα περισσότερα από τα θύματα είναι ηλικίας 7-16 ετών. (BBC)Υγεία και περιβάλλον Πανδημία COVID-19 Οι αρχές του Μπανγκλαντές ανακοινώνουν την είσοδο της χώρας σε καθολικό απαγορευτικό στις 28 Ιουνίου, καθώς ο αριθμός των κρουσμάτων COVID-19 παρουσιάζει δραματική αύξηση. (Dhaka Tribune) Οι θάνατοι από COVID-19 στην Καμπότζη υπερβαίνουν τους 500. (Khmer Times) Το Ισραήλ επαναφέρει την υποχρεωτική χρήση μάσκας σε εσωτερικούς χώρους καθώς αναφέρεται μικρή αύξηση στα κρούσματα, που συνδέονται περισσότερο με το μεταλλαγμένο στέλεχος Δέλτα, γνωστό και ως ινδικό. (Haaretz)Νόμος και έγκλημα Ο Λευκορώσος ακτιβιστής της αντιπολίτευσης Ρομάν Προτάσεβιτς μεταφέρεται σε κατ' οίκον περιορισμό έπειτα από έναν μήνα στη φυλακή.(DW) Ο πρώην αξιωματικός της αστυνομίας της Μινεάπολης Ντέρεκ Σόβιν καταδικάζεται σε φυλάκιση 22,5 ετών για τη δολοφονία του Τζορτζ Φλόιντ τον Μάιο του 2020. Στο άκουσμα της καταδίκης του, ο Σόβιν ζήτησε συγνώμη από την οικογένεια του Φλόιντ. (CNBC)Πολιτική και εκλογές Γιβραλταριανό δημοψήφισμα αμβλώσεων 2021 Το Γιβραλτάρ ψηφίζει σε ποσοστό 62% τη νομιμοποίηση των αμβλώσεων υπό όρους. Στο χθεσινό δημοψήφισμα, η πρόταση αφορούσε την τροποποίηση του νομοσχεδίου για το ποινικό δίκαιο. Έτσι, οι εγκυμοσύνες θα μπορούν να τερματίζονται από έναν εγκεκριμένο ιατρό εντός των πρώτων 12 εβδομάδων, ενώ σε εξαιρετικές περιστάσεις οι αμβλώσεις θα επιτρέπονται αργότερα. (Reuters)Επιστήμη και τεχνολογία Κινέζοι αρχαιολόγοι ανακοινώνουν στην επιστημονική επιθεώρηση The Innovation ότι η ανακάλυψη ενός κρανίου στην πόλη Χαρμπίν το 1933 γνωστότερου ως Homo longi ή "Δρακοντάνθρωπος", ανήκει σε ένα προηγούμενα άγνωστο είδος του πρώιμου ανθρώπου και χρονολογείται 146.000 χρόνια πριν. (BBC) Πόλεμος και επιθέσεις Ένας 28χρονος λευκός ρατσιστής καταλαμβάνει ένα φορτηγό στο Γουίνθροπ της Μασαχουσέτης, πριν το ρίξει πάνω ένα άδειο σπίτι, προκαλώντας εκτεταμένες ζημιές. Στη συνέχεια αποτυγχάνει να εισβάλει σε άλλο όχημα και στη συνέχεια ανοίγει πυρ κατά μαύρων παρευρισκόμενων, σκοτώνοντας μια γυναίκα και έναν άνδρα. Η αστυνομία ανταλλάσσει πυρά με τον εισβολέα, σκοτώνοντάς τον. (BBC)Καταστροφές και δυστυχήματα Ο αριθμός των νεκρών από την κατάρρευση του κτιρίου στο Σέρφσαϊντ των ΗΠΑ αυξάνεται στους πέντε. (WSVN- ΤΗΛΕΟΡΑΣΗ) Πέντε άτομα σκοτώνονται από την πτώση ενός αερόστατου ζεστού αέρα στην Αλμπουκέρκη του Νέου Μεξικού, στις Ηνωμένες Πολιτείες. (Albuquerque Journal)Υγεία και περιβάλλον Πανδημία COVID-19 Η Ισλανδία γίνεται η πρώτη χώρα στην Ευρώπη που αίρει όλους τους εναπομείναντες περιορισμούς που σχετίζονται με την COVID-19 λόγω μιας εκστρατείας εμβολιασμών, κατά την οποία στο 88% του πληθυσμού χορηγήθηκε τουλάχιστον μία δόση εμβολίου. (MedicalXpress) Ο Βρετανός υπουργός Υγείας Ματ Χάνκοκ παραιτείται αφού συνελήφθη από την CCTV να παραβιάζει τις οδηγίες κατά τηςCOVID-19 που είχε ο ίδιος συντελέσει στη θεσμοθέτησή τους. Ο πρωθυπουργός Μπόρις Τζόνσον διορίζει τον Σατζίντ Τζαβίντ ως αντικαταστάτη του. Secretary-matt-hancock-resigns-after-breaching-covid-regulations/108411 (GB News) (The Mirror) Η Κυβέρνηση της Νέας Νότιας Ουαλίας επιβάλλει "σκληρό" απαγορευτικό διάρκειας δύο εβδομάδων στο Μείζον Σίδνεϊ, τα Blue Mountains, την Κεντρική Ακτή και το Γουόλονγκονγκ έως τα μεσάνυχτα στις 9 Ιουλίου. Δεν επιτρέπεται στους κατοίκους να εγκαταλείψουν τα σπίτια τους εκτός από τέσσερις βασικούς λόγους λόγω της αύξησης του αριθμού των κρουσμάτων COVID-19 στην περιοχή. Επιπλέον, οι γάμοι θα αναβληθούν από τις 28 Ιουνίου έως το τέλος του απαγορευτικού. (The Sydney Morning Herald) Ένοπλες συγκρούσεις και επιθέσεις Είκοσι ένας άντρες εκτελούνται από εκτελεστικό απόσπασμα στο Γκαλκάιο, στην ημιαυτόνομη πολιτεία Πουντλάνδη της Σομαλίας έχοντας καταδικαστεί σε θάνατο ως μέλη της τζιχαντιστικής ομάδας Αλ Σαμπάμπ. Είναι ο μεγαλύτερος αριθμός εκτελέσεων μελών της ομάδας στην Πούντλαντ. Την ίδια στιγμή, οι ένοπλοι της Αλ Σαμπάμπ επιτέθηκαν στην πόλη Γουιζίλ, σκοτώνοντας 20 στρατιώτες. (BBC)Καταστροφές και δυστυχήματα Οι αρχές στα Νησιά Τερκς και Κάικος δηλώνουν ότι ανακαλύφθηκε ένα σκάφος που μετέφερε 20 νεκρούς και παρασύρθηκε περίπου ένα μίλι από την ακτή του νησιού Γκραντ Τερκ. (AP) Επτά άτομα σκοτώνονται και δεκάδες τραυματίζονται σε έκρηξη που σημειώνεται σε κτίριο στη Ντάκα, πρωτεύουσα του Μπαγκλαντές και προκαλούνται ζημιές σε επτά κτίρια. Η αιτία της έκρηξης είναι άγνωστη αλλά υπάρχει υποψία ότι οφείλεται σε διαρροή αερίου. (ABC News)Υγεία και περιβάλλον Η θερμοκρασία φτάνει στους 46,6 βαθμούς Κελσίου στο Λίτον της Βρετανικής Κολομβίας, καταρρίπτοντας το ρεκόρ όλων των εποχών για την υψηλότερη θερμοκρασία στον Καναδά (45 βαθμούς Κελσίου το 1937). (CBC) Πόλεμος και επιθέσεις Πόλεμος στο Τιγκράι Οι αμυντικές δυνάμεις του Τιγκράι καταλαμβάνουν την περιφερειακή πρωτεύουσα Μεκέλε έπειτα από τον εξαναγκασμό των αιθιοπικών στρατευμάτων σε υποχώρηση.(The New York Times) Η αιθιοπική κυβέρνηση κηρύσσει άμεση μονομερή κατάπαυση του πυρός στο Τιγκράι μετά την απόσυρση των στρατευμάτων από τη Μεκέλε. (BBC) Στην πρώτη βομβιστική επίθεση αυτοκτονίας στη Λαϊκή Δημοκρατία του Κονγκό, εκρήγνυται βόμβα σε μια πολυάσχολη διασταύρωση στο Μπένι. Δεν αναφέρονται επιπλέον θύματα. Αυτή είναι η πρώτη βομβιστική επίθεση αυτοκτονίας στη χώρα και έρχεται μια μέρα μετά τον βομβαρδισμό σε ναό Καθολικών, τραυματίζοντας σοβαρά δύο άτομα. Οι αρχές απαγορεύουν τις δημόσιες συγκεντρώσεις για δύο ημέρες ως απάντηση στις επιθέσεις, προειδοποιώντας για την πιθανότητα περαιτέρω συμβάντων. Η επαρχία Κεντρικής Αφρικής του Ισλαμικού Κράτους ανέλαβε την ευθύνη και για τους δύο βομβαρδισμούς.(AP) (USNews)Υγεία και περιβάλλον Πανδημία COVID-19 Η Ιταλία αίρει την υποχρεωτική χρήση μάσκας σε εξωτερικούς χώρους, καθώς και οι 20 περιφέρειες ταξινομούνται ως "λευκές", που σημαίνει χαμηλού κινδύνου. (France 24) Το Ηνωμένο Βασίλειο αναφέρει 22.868 νέες περιπτώσεις COVID-19 τις τελευταίες 24 ώρες, που είναι το υψηλότερο σύνολο ημερήσιων κρουσμάτων από τις 30 Ιανουαρίου.(ITV News) Η θερμοκρασία στο Λίτον της Βρετανικής Κολομβίας φτάνει τους 47,9 βαθμούς Κελσίου, καταρρίπτοντας για δεύτερη συνεχόμενη μέρατο ρεκόρ όλων των εποχών για την πιο καυτή θερμοκρασία που έχει καταγραφεί ποτέ στον Καναδά. (The Vancouver Sun) Νόμος και έγκλημα Στο Μεξικό με απόφαση του Ανωτάτου Δικαστηρίου αποποινικοποιείται η χρήση κάνναβης για λόγους διασκέδασης για τους ενήλικες.(France24)Πολιτική και εκλογές Συνταγματική κρίση στη Σαμόα το 2021 Το Ανώτατο Δικαστήριο της Σαμόα κηρύσσει παράνομη την ορκωμοσία της κυβέρνησης υπό την ηγεσία του κόμματος FAST στις 24 Μαΐου. Ωστόσο, το δικαστήριο διατάζει τη Νομοθετική Συνέλευση της Σαμόα να συνεδριάσει εντός επταημέρου, δίνοντας τη δυνατότητα στο FAST, με επικεφαλής τη Ναόμι Ματαάφα, να σχηματίσει κυβέρνηση. Το FAST σήμερα κατέχει 26 έδρες στο κοινοβούλιο, ενώ η προσωρινή κυβέρνηση του HRPP του Τουιλαέπα Σαϊλέλε Μαλιελεγκαόι έχει 24 έδρες. (RNZI) Ο πρωθυπουργός της Σουηδίας Στέφαν Λεβέν έπειτα από την ήττα του σε πρόταση δυσπιστίας στις 21 Ιουνίου. (CNN)Επιστήμη και τεχνολογία Εγκαινιάζεται επίσημα το Φράγμα Μπαϊχετάν, που αποτελεί το τρίτο μεγαλύτερο φράγμα στην Κίνα και το τέταρτο μεγαλύτερο στον κόσμο.(Reuters) Πόλεμος και επιθέσεις Πόλεμος στο Αφγανιστάν Κλιμακώνονται οι συγκρούσεις μεταξύ των Ταλιμπάν και των κυβερνητικών στρατευμάτων. Την περασμένη εβδομάδα σε συγκρούσεις μεταξύ των δύο αντιμαχόμενωνν μερών σκοτώθηκαν 28 πολίτες και τραυματίστηκαν άλλοι 290, σύμφωνα με ανακοίνωση του επικεφαλής του νοσοκομείου στην επαρχία Κουντούζ. Τα περισσότερα από τα θύματα είναι γυναικόπαιδα και ηλικιωμένα άτομα. (Reuters) Στη Γερμανία το υπουργείο Άμυνας ανακοινώνει ότι αποσύρθηκαν και τα τελευταία στρατεύματα της Bundeswehr από το Αφγανιστάν, τερματίζοντας την εμπλοκή της χώρας στον πόλεμο. (Sputnik News) Αποσύρονται από το Αφγανιστάν τα τελευταία ιταλικά στρατεύματα, τερματίζοντας τη στρατιωτική ανάμειξη της χώρας στον πόλεμο. (Euronews)Καταστροφές και δυστυχήματα Καύσωνας στα δυτικά της Βόρειας Αμερικής το 2021 Περισσότερα από 130 άτομα πεθαίνουν από τη ζέστη στην καναδική επαρχία Βρετανική Κολομβία και άλλα 6 στις ΗΠΑ. (BBC) Η θερμοκρασία φτάνει τους 49,5 βαθμούς Κελσίου στο Λίτον της Βρετανικής Κολομβίας, καταρρίπτοντας για τρίτη συνεχόμενη ημέρα το ρεκόρ ζέστης στον Καναδά. (CBC)Υγεία και περιβάλλον Πανδημία COVID-19 Τα κρούσματα COVID-19 στο Μπανγκλαντές υπερβαίνουν τις 900.000. (The Financial Express) Η Ζιμπάμπουε επιβάλλει απαγόρευση κυκλοφορίας από τις 6:30 μ.μ. ως τις 6:00 π.μ., απαγορεύει τα διαστικά ταξίδια σε απάντηση στη συνεχόμενη αύξηση των κρουσμάτων COVID-19. (Reuters)Νόμος και έγκλημα Το Συνταγματικό Δικαστήριο της Νότιας Αφρικής κρίνει τον πρώην πρόεδρο Τζέικομπ Ζούμα ένοχο για περιφρόνηση δικαστηρίου αναφορικά με την άρνησή του να απαντήσει σε ερωτήσεις σχετικά με τη διαφθορά. Καταδικάζεται σε φυλάκιση 15 μηνών. (DW)Πολιτική και εκλογές Πολιτική του Βανουάτου Ο πρωθυπουργός του Βανουάτου Μπομπ Λάφμαν κερδίζει ψήφο εμπιστοσύνης από το κοινοβούλιο μετά την υποβολή πρότασης μομφής για την απομάκρυνση της κυβέρνησης από τον αρχηγό της αντιπολίτευσης Ραλφ Ρενγκεβάνου. Ωστόσο, η παραμονή του Λάφμαν στην εξουσία παραμένει εύθραυστη καθώς το Ανώτατο Δικαστήριο αποφάνθηκε νωρίτερα αυτόν το μήνα ότι οι έδρες 19 κυβερνητικών βουλευτών θα κηρυχθούν κενές. Η κυβέρνηση του Λάφμαν έχει ήδη ασκήσει έφεση κατά της απόφασης. (RNZ) Ο υπηρεσιακός πρωθυπουργός του Εσουατίνι Θέμπα Μασούκου αρνείται τις αναφορές ότι βασιλιάς Μσουάτι Γ΄ εγκατέλειψε χώρα εν μέσω συνεχιζόμενων διαδηλώσεων. (News24) Καταστροφές Ο επικεφαλής του Παγκοσμίου Επισιτιστικού Προγράμματος, Ντέιβιντ Μπίσλεϊ, προειδοποιεί για "βιβλικό" λιμό εξαιτίας των επιπτώσεων που έχει η πανδημία COVID-19 και αναφέρει ότι η καταστροφή ήδη ενέσκηψε σε Αιθιοπία, Μαδαγασκάρη, Νότιο Σουδάν και Υεμένη ενώ προειδοποιεί ότι οι συνθήκες είναι "ιδιαίτερα ανησυχητικές" στη Νιγηρία και στην Μπουρκίνα Φάσο. (Deccan Herald)Υγεία και περιβάλλον Η Κίνα ανακηρύσσεται ελεύθερη από την ελονοσία από τον ΠΟΥ, έπειτα από μία προσπάθεια για εξάλειψη της νόσου, που ξεκίνησε το 1950. (DW)Νόμος και έγκλημα Ο Αμερικανός πρώην κωμικός Μπιλ Κόσμπι αποφυλακίζεται έπειτα από την απόφαση του Ανωτάτου Δικαστηρίου της Πενσιλβάνια, με την οποία ανατράπηκε η προηγούμενη καταδικαστική απόφαση σε βάρος του. (AP) To κρατικό σαουδαραβικό ειδησεογραφικό κανάλι Al Arabiya αναφέρει ότι οι αρχές κατέσχεσαν ένα φορτίο 4,5 εκατομμυρίων χαπιών Captagon αμφεταμίνης, που μεταφέρονταν λαθραία μέσα σε διάφορα χαρτοκιβώτια από πορτοκάλια, στο λιμάνι της Τζέντα. (Al Jazeera) Ο Διεθνής Μηχανισμός των Ηνωμένων Εθνών για τα Ποινικά Δικαστήρια καταδικάζει τον αρχηγό της Σερβικής Υπηρεσίας Κρατικής Ασφάλειας Γιόβιτσα Στάνισιτς και τον αναπληρωτή το, Φράνκο Σιμάτοβιτς, σε φυλάκιση 12 ετών για παροχή υποστήριξης σε σερβικές παραστρατιωτικές ομάδες που πραγματοποίησαν εθνοκάθαρση εναντίον των κροατικών και Μουσουλμανικών πληθυσμών στην πόλη Σαμάτς της Βοσνίας-Ερζεγοβίνης κατά τη διάρκεια του Βοσνιακού Πολέμου. Η υπόθεση εναντίον των δύο ήταν η πλέον μακροχρόνια υπόθεση εγκλημάτων πολέμου στην ιστορία, που ξεκίνησε το 2003, και σηματοδοτεί την πρώτη φορά που ανώτερα στελέχη της κυβέρνησης του πρώην προέδρου της Σερβίας Σλόμπονταν Μιλόσεβιτς καταδικάστηκαν για εγκλήματα πολέμου που διαπράχθηκαν κατά τη διάρκεια αυτού του πολέμου. ("The Guardian") Ανακοινώνεται στον Καναδά ότι ανακαλύφθηκαν 182 ανώνυμοι τάφοι στην τοποθεσία του ινδικού σχολείου Κουτενάι κοντά στο Κράνμπρουκ, στη Βρετανική Κολομβία. Η ανακάλυψη έγινε λίγες εβδομάδες αφότου βρέθηκαν τα λείψανα 215 παιδιών σε άλλο παρόμοιο σχολείο. (CTVNews)Πολιτική και εκλογές Ο πρόεδρος της Αλγερίας Αμπντελματζίντ Τεμπούν διορίζει νέο πρωθυπουργό τον υπουργό Οικονομικών Αϊμέν Μπεναμπντεραμάν. (Al Jazeera)Αθλητισμός Ο 12χρονος Αμερικανός σκακιστής Αμπιμάνιου Μίσρα γίνεται ο νεότερος γκραντ μάστερ (GM) στον κόσμο, έπειτα από τη νίκη του επί του Ινδού γκραντ μάστερ Λέον Λιουκ Μεντόνσα στη Βουδαπέστη. (ESPN)